
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO, ESANČIO RAUDONDVARIO AERODROMO TERITORIJOJE, PERDAVIMO PANAUDOS PAGRINDAIS 


2025 m.                           d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 8 punktu, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimo Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 1 punktu, atsižvelgdama į Radviliškio rajono savivaldybės mero 2025 m. gegužės 23 d. potvarkį Nr. M-285 (2.5 E) „Dėl valstybės pagalbos (de minimis) Šiaulių aeroklubui ir Šiaulių parašiutininkų klubui dydžių nustatymo“, Lietuvos Respublikos konkurencijos tarybos 2025 m. birželio 4 d. raštą Nr. (2.30Mr-43)6V-513 „Dėl Radviliškio rajono savivaldybės tarybos sprendimo projekto derinimo“, Šiaulių aeroklubo 2025 m. gegužės 9 d. raštą Nr. 20250509-1 „Dėl turto panaudos sutarties“ ir į Šiaulių parašiutininkų klubo 2025 m. gegužės 21 d. raštą „Dėl panaudos sutarties pratęsimo“, Radviliškio rajono savivaldybės taryba nusprendžia:
. 	Perduoti laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausantį, Radviliškio rajono savivaldybės administracijos patikėjimo teise valdomą turtą, esantį Raudondvario aerodromo teritorijoje, Jaunimo g. 14, Raudondvario k., Pakalniškių sen., Radviliškio r. sav.:
. Šiaulių aeroklubui (kodas – 193123756) ilgalaikį materialųjį turtą, kurio bendra įsigijimo vertė – 288 365,93 Eur, likutinė vertė 2025 m. birželio 30 d. – 2 484,63 Eur, ir trumpalaikį materialųjį turtą, kurio bendra įsigijimo vertė – 4,74 Eur (1 priedas);
. Šiaulių parašiutininkų klubui (kodas – 145622050) ilgalaikį materialųjį turtą, kurio bendra įsigijimo vertė – 29 852,35 Eur, likutinė vertė 2025 m. birželio 30 d. – 174,79 Eur (2 priedas).
. 	Nustatyti, kad šiame sprendime nurodytas turtas perduodamas tenkinti žmonių fizinio aktyvumo poreikius per kūno kultūros ir sporto veiklos skatinimą.
. 	Nustatyti šias turto panaudos sąlygas:
. Šiaulių aeroklubas savo lėšomis turi užtikrinti:
. 	kad visa aviacinė veikla, vykdoma Raudondvario aerodrome, atitiktų Europos Sąjungos reglamentų ir Lietuvos Respublikoje galiojančių teisės aktų reikalavimus;
. 	skrydžių koordinatoriaus funkcijų organizavimą ir skrydžių saugą Raudondvario aerodrome, Raudondvario aerodromo tinkamumą naudoti ir reikiamą aerodromu besinaudojančių organizacijų / asmenų sąveiką skrydžių saugos prasme, aerodrome vykdant įvairių rūšių aviacinę veiklą, tame tarpe ir parašiutininkų;
. 	orlaivių, panaudos sutarties sudarymo metu turinčių galiojantį Tinkamumo skraidyti periodinės patikros pažymėjimą (5 vnt.), tinkamumą skraidyti;
. 	kaip pagrindinis Raudondvario aerodromo valdytojas, komunalinių išlaidų paskirstymą kitiems aerodromo naudotojams;
. 	įvairių švenčių, varžybų, žaidynių ir kt. organizavimą Raudondvario aerodromo teritorijoje;
. 	skraidymo mokyklos funkcijų vykdymą;
. 	valstybinės žemės sklypo, Jaunimo g. 14, Raudondvario k., Pakalniškių sen., Radviliškio r. sav. (unikalus Nr. 4400-1514-4735, plotas – 58,4317 ha), panaudos ar nuomos sutarties sudarymą su Nacionaline žemės tarnyba prie Aplinkos ministerijos ir jos įregistravimą Nekilnojamojo turto registre.
. Šiaulių parašiutininkų klubas turi:
. 	savo lėšomis užtikrinti šuolių parašiutais saugą;
. 	savo lėšomis užtikrinti orlaivio tinkamumą skraidyti;
. 	sezono metu (nuo gegužės mėn. vidurio iki rugsėjo mėn. pabaigos) ne rečiau kaip vieną savaitgalį per mėnesį organizuoti šuolius parašiutais Raudondvario aerodromo teritorijoje, laikantis galiojančių skydžių saugos procedūrų ir su aerodromo valdytoju sudarytos sąveikos sutarties sąlygų;
. 	dalyvauti Radviliškio rajono savivaldybės Raudondvario aerodromo teritorijoje vyksiančiose šventėse ir kituose masiniuose renginiuose;
. 	suderinti su panaudos davėju nuolatinę orlaivio laikymo ir saugojimo vietą.
. 	Įgalioti Radviliškio rajono savivaldybės administracijos direktorių pasirašyti šio sprendimo 1 punkte nurodyto turto panaudos sutartis ir turto perdavimo ir priėmimo aktus.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								 


Radviliškio rajono savivaldybės tarybos
2025 m.                   d. sprendimo Nr. T-
 priedas






Eil. Nr.	Turto pavadinimas, apibūdinimas	Inven-torinis Nr.	Įsigijimo vertė eurais	Likutinė vertė	2025-06-30 eurais
1	2	3	4	5
Pastatai ir statiniai
1.	Angaras, unikalus Nr. 7197-3026-1017	2637	14571,36	755,49
2.	Mokomasis korpusas, unikalus Nr. 7197-3026-1028	2626	16 125,46	1 080,38
3.	Garažo, unikalus Nr. 7197-3026-1039, patalpos žymimos indeksais 1, 2, 3, 4, 5, 6, 7, 8, 9, 10, 11 (150,65 kv. m)	2627	6 711,31	440,90
4.	Sargo namelis, unikalus Nr. 7197-3026-1050	2629	175,80	1,00
5.	Akumuliatorinė, unikalus Nr. 7197-3026-1060	2638	147,13	8,42
6.	Poilsio namelis, unikalus Nr. 7197-3026-1071	2630	175,80	1,00
7.	Poilsio namelis, unikalus Nr. 7197-3026-1082	2631	175,80	1,00
8.	Poilsio namelis, unikalus Nr. 7197-3026-1093	2632	175,80	1,00
9.	Poilsio namelis, unikalus Nr. 7197-3026-1106	2633	175,80	1,00
10.	Poilsio namelis, unikalus Nr. 7197-3026-1117	2634	267,61	1,00
11.	Poilsio namelis, unikalus Nr. 7197-3026-1128	2635	267,61	1,00
12.	Degalų sandėlis, unikalus Nr. 7197-3026-1140	2639	350,73	173,44
13.                                                                                                                                                                                                                                                                                           	Kiemo statiniai (tualetas, tvora, šulinys, vartai), unikalus Nr. 7197-3026-1152	2640	1495,60	1,00
Eksploatuojami orlaiviai 
14.	Lėktuvas PZL-104 „WILGA-35A“, LY-AJT, serijos Nr. 139494	2641	26 405,53	1,00
15.	Sklandytuvas L-13 „Blanik“, LY-GHM, serijos Nr. 171808	2646	8 641,97	1,00
16.	Sklandytuvas LAK-12 „LIETUVA“, LY-GHW, serijos 	Nr. 691	2655	28 614,17	1,00
17.	Sklandytuvas „JANTAR STANDART“ SZD-41A, 	LY-GHX, serijos Nr. B-919	2657	14 403,09	1,00
18.	Sklandytuvas „JANTAR STANDART“ SZD-48-3, 	LY-GHY, serijos Nr. B-1518	2658	19 204,12	1,00
Neeksploatuojami (išardyti) orlaiviai
19.	Lėktuvas PZL-104 „WILGA-35A“, LY-AJV, serijos Nr. 107365	2642	26 405,53	1,00
20.	Sklandytuvas L-13 „Blanik“, LY-GHJ, serijos Nr. 173523	2643	8 641,97	1,00
1	2	3	4	5
21.	Sklandytuvas L-13 „Blanik“, LY-GHK, serijos Nr. 171715	2644	8 641,97	1,00
22.	Sklandytuvas L-13 „Blanik“, LY-GHL, serijos Nr. 173018	2645	8 641,97	1,00
23.	Sklandytuvas L-13 „Blanik“, LY-GHN, serijos Nr. 172311	2647	8 668,04	1,00
24.	Sklandytuvas L-13 „Blanik“, LY-GHO, serijos Nr. 172950	2648	8 668,04	1,00
25.	Sklandytuvas L-13 „Blanik“, LY-GHP, serijos Nr. 027145	2649	8 668,04	1,00
26.	Sklandytuvas L-13 „Blanik“, LY-GHQ, serijos Nr. 027144	2650	8 668,04	1,00
27.	Sklandytuvas L-13 „Blanik“, LY-GHR, serijos Nr. 027314	2651	8 668,04	1,00
28.	Sklandytuvas L-13 „Blanik“, LY-GHS, serijos Nr. 026713	2652	8 668,04	1,00
29.	Sklandytuvas L-13 „Blanik“, LY-GHT, serijos Nr. 027312	2653	8 668,04	1,00
30.	Sklandytuvas L-13 „Blanik“, LY-GSU, serijos Nr. 026712	2654	8 659,35	1,00
31.	Sklandytuvas LAK-12, serijos Nr. 652	2656	28 614,17	1,00
Iš viso:	288 365,93	2 484,63





Eil. Nr.	Pavadinimas	Kiekis vienetais	Vieneto įsigijimo vertė eurais	Suma eurais
1.	Metalinis seifas	1	1,42	1,42
2.	Talpa (5 kub. m)	4	0,83	3,32
Iš viso:	5	–	4,74





































Radviliškio rajono savivaldybės tarybos
2025 m.                   d. sprendimo Nr. T-
 priedas




Eil. Nr.	Turto pavadinimas, apibūdinimas	Inven-torinis Nr.	Įsigijimo vertė eurais	Likutinė vertė	2025-06-30 eurais
Pastatai ir statiniai
1.	Poilsio namelis, unikalus Nr. 7197-3026-1139	2636	175,80	1,00
2.	Garažo, unikalus Nr. 7197-3026-1039, patalpa žymima plane indeksu 12 (58,70 kv. m)	2627	2 615,03	171,79
3.	Poilsio namelis, unikalus Nr. 7197-3026-1048	2628	175,80	1,00
Orlaivis
4.	Lėktuvas „AN 2rEG“ LY-AIO, serijinis Nr. 1G16043	2659	26 885,72	1,00
Iš viso:	29 852,35	174,79








RADVILIŠKIO RAJONO SAVIVALDYBĖS TARYBOS SRENDIMO PROJEKTO 
„DĖL SAVIVALDYBĖS TURTO, ESANČIO RAUDONDVARIO AERODROMO TERITORIJOJE, PERDAVIMO PANAUDOS PAGRINDAIS“
AIŠKINAMASIS RAŠTAS 

2025-06-05
Radviliškis

. Projekto rengimą paskatinusios priežastys, parengto sprendimo projekto tikslai, uždaviniai.
Projektas parengtas gavus Šiaulių aeroklubo ir Šiaulių parašiutininkų klubo prašymus perduoti 10 metų laikotarpiui panaudos pagrindais Raudondvario aerodromo teritorijoje esantį kilnojamą ir nekilnojamą turtą. Su asociacijomis anksčiau sudarytų panaudos sutarčių galiojimo terminas baigėsi 2024-10-05. Radviliškio rajono savivaldybės administracijos 2024 m. balandžio 4 d., gegužės 16 d. ir liepos 4 d. skelbtuose viešuose aerodromo turto nuomos konkursuose neužsiregistravo nei vienas dalyvis. 
Tikslas – siekiant užtikrinti tolesnį Savivaldybei perduoto aviacijos sporto ir bendrosios aviacijos reikmėms naudojamo turto naudojimą pagal paskirtį ir aviacinės veiklos tęstinumą plėtojant aviacijos sportą Savivaldybėje, perduoti sprendimo projekte nurodytą Savivaldybės turtą Šiaulių aeroklubui ir Šiaulių parašiutininkų klubui panaudos pagrindais panaudos subjektų įstatuose nurodytai aviacijos sporto veiklai vykdyti.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Savivaldybės taryba, vadovaudamasi Vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu.
Valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta:
. 	Savivaldybės turtas gali būti perduodamas panaudos pagrindais asociacijoms ne ilgesniam kaip 10 metų laikotarpiui ir tik Įstatymo 14 straipsnio 2 dalyje nustatytiems veiklos tikslams (Šiaulių aeroklubo ir Šiaulių parašiutininkų klubo vykdomos veiklos atitinka įstatyme nustatytam veiklos tikslui: tenkinti žmonių fizinio aktyvumo poreikius per kūno kultūros ir sporto veiklos skatinimą) ir jeigu Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams;
. 	panaudos gavėjas savo lėšomis turi atlikti perduoto nekilnojamojo daikto einamąjį ir statinio kapitalinį remontą, kito ilgalaikio materialiojo turto remontą.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Šiaulių aeroklubas, turintis valstybinę priežiūrą vykdančios institucijos (TKA – Transporto Kompetencijų Agentūra) išduotą Civilinio aerodromo tinkamumo naudoti pažymėjimą, toliau vykdys skrydžius Raudondvario aerodrome. Šiaulių parašiutininkų klubas perduodamą orlaivį ir kitą turtą naudos parašiutininkams rengti, organizuos mokomuosius šuolius parašiutu Raudondvario aerodrome. Turtas perduodamas Įstatyme numatytam tikslui – tenkinti žmonių fizinio aktyvumo poreikius per kūno kultūros ir sporto veiklos skatinimą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Pridedami poveikio konkurencijai ir atitikties valstybės pagalbos reikalavimams vertinimo klausimynai. Sprendimo projektas suderintas su Lietuvos Respublikos konkurencijos taryba (informavo, kad pastabų projektui neturi), Savivaldybės administracijos direktoriumi, juristu, kalbininku, Investicijų ir turto valdymo skyriaus vedėju, Savivaldybės vicemerais.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Šiaulių aeroklubas (įsteigtas 1996 m.) – Radviliškio bei aplinkinių rajonų sportinės ir pramoginės aviacinės veiklos bei aviacijos turizmo centras, savo veiklą Raudondvario aerodrome vykdo daugiau nei 30 metų, veikia kaip aerodromo valdytojas. Pagrindinės aerodromo valdytojo funkcijos – tinkama infrastruktūros priežiūra bei vystymas, aviacinių veiklų plėtojimas ir koordinavimas, reikiamo skrydžių saugos lygio palaikymas. Šiaulių aeroklubas užtikrina galimybę atlikti pažintinius-apžvalginius skrydžius po Radviliškio rajono apylinkes, kylant ir leidžiantis Raudondvario aerodrome. Perdavus turtą 10 metų laikotarpiui Šiaulių aeroklubas planuoja:
– vykdyti skraidymo mokyklos veiklą (organizuojami Piloto mėgėjo, Sklandytojo ir Ultra-lengvųjų orlaivių licencijos kursai);
– aviacijos sporto varžybų veiklą;
– Broniaus Oškinio vaikų aviacijos akademijos Radviliškio eskadrilės įkūrimą (10–15 metų vaikai mokinami orlaivio pilotavimo pagrindų, aviacijos teorijos pradmenų, ugdoma vaikų aviacinė dvasia, techninis pažinimas, dalyvaujama respublikinėse vaikų sklandymo varžybose (kurias galima organizuoti ir Raudondvario aerodrome);
– toliau vykdyti aukšto sportinio meistriškumo veiklą, atstovauti Radviliškio rajoną respublikinėse bei tarptautinėse aviacinio sporto varžybose;
–  kasmet dalyvauti Radviliškio rajono jaunimo, kitų nevyriausybinių organizacijų projektų rėmimo ir sporto projektų finansavimo konkursuose.
Šiaulių parašiutininkų klubas per savo 25-ių metų gyvavimo laikotarpį (įsteigtas 2000 m.) paruošė daug sportininkų, kurie dalyvauja tarptautinėse parašiutinio sporto varžybose. Per savo veiklos laikotarpį supažindino su parašiutizmo sportu, suteikė galimybę išbandyti šuolį su parašiutu keliasdešimt tūkstančių pirmašuolių.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildyti 
2025-05-26 klausimynai Nr. 2025/K-3 ir 2025/K-4;
. Savivaldybės mero 2025-05-23 potvarkis Nr. M-285 (2.5 E) „Dėl valstybės pagalbos (de minimis) Šiaulių aeroklubui ir Šiaulių parašiutininkų klubui dydžių nustatymo“;
. Konkurencijos tarybos išvada dėl sprendimo projekto derinimo;
. Savivaldybės administracijos 2024 m. balandžio 4 d., gegužės 16 d. ir liepos 4 d. skelbtų Raudondvario aerodrome esančio turto nuomos konkursų skelbimų kopijos;
. Nuomos konkurso komisijos 2024-05-02 posėdžio protokolas Nr. 24/1, 2024-06-04 posėdžio protokolas Nr. 24/2 ir 2024-07-25 posėdžio protokolas Nr. 24/3;
. Jaunimo g. 14, Raudondvario k., nekilnojamojo turto registro išrašas;
. Šiaulių aeroklubo 2025-05-09 raštas Nr. 20250509-1 „Dėl turto panaudos sutarties“;
. Šiaulių parašiutininkų klubo 2025-05-21 raštas „Dėl panaudos sutarties pratęsimo“.

Investicijų ir turto valdymo skyriaus vyriausioji specialistė 			        Diana Skaburskienė
